CELEX: 52015PC0037
Language: mt
Date: 2015-02-03
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni(applikazzjoni EGF/2014/018 GR/Attica Broadcasting)

IL-KUMMISSJONI
                     EWROPEA

                                            Brussell, 3.2.2015
                                            COM(2015) 37 final

                                Proposta għal

       DEĊIŻJONI TAL-PARLAMENT EWROPEW U TAL-KUNSILL

       dwar il-mobilizzazzjoni tal-Fond Ewropew ta’ Aġġustament għall-
     Globalizzazzjoni(applikazzjoni EGF/2014/018 GR/Attica Broadcasting)

MT                                                                         MT
 ---pagebreak---                                    MEMORANDUM TA’ SPJEGAZZJONI
     KUNTEST TAL-PROPOSTA
     1.        Ir-regoli applikabbli għall-kontribuzzjonijiet finanzjarji mill-Fond Ewropew ta’
               Aġġustament għall-Globalizzazzjoni (FEG) huma stabbiliti fir-Regolament (UE)
               Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar
               il-Fond Ewropew ta’ Aġġustament għall-Globalizzazzjoni (2014-2020) u li jħassar
               ir-Regolament (KE) Nru 1927/20061 (ir-"Regolament tal-FEG").
     2.        L-awtoritajiet Griegi ssottomettew l-applikazzjoni EGF/2014/018 GR/Attica
               Broadcasting għal kontribuzzjoni finanzjarja mill-FEG, wara sensji skont it-tifsira
               tal-Artikolu 3 tar-Regolament dwar il-FEG (minn hawn ’il quddiem "sensji") f’16-il
               intrapriża li joperaw fid-diviżjoni 60 ta’ NACE Rev. 2 (Attivitajiet ta’ programmar u
               xandir)2 fil-livell NUTS 23 tar-reġjun tal-Attika (EL 30) fil-Greċja.
     3.        Wara l-valutazzjoni tagħha ta’ din l-applikazzjoni, il-Kummissjoni kkonkludiet,
               f'konformità mad-dispożizzjonijiet kollha applikabbli tar-Regolament tal-FEG, li l-
               kundizzjonijiet għall-għoti ta’ kontribuzzjoni finanzjarja mill-FEG huma ssodisfati.
     SOMMARJU TAL-APPLIKAZZJONI
     Applikazzjoni għall-FEG:                                    EGF/2014/018 GR/Attica Broadcasting
     Stat Membru:                                                Il-Greċja
     Reġjun(i) kkonċernat(i) (livell NUTS 2):                    L-Attika (EL 30)

     Data ta’ sottomissjoni tal-applikazzjoni:                   4.9.2014
     Data ta’ konferma tal-wasla tal-applikazzjoni:              18.9.2014
     Data tat-talba għal informazzjoni addizzjonali:             18.9.2014
     Data tat-talba għal ġimagħtejn addizzjonali sabiex          29.10.2014
     tiġi pprovduta l-informazzjoni mitluba
     Data ta’ skadenza għall-għoti tal-informazzjoni             13.11.2014
     addizzjonali:
     Data ta’ skadenza għat-tlestija tal-valutazzjoni:           5.2.2015
     Kriterju tal-intervent:                                     Artikolu 4(1)(b) tar-Regolament FEG
     Is-settur(i) ta' attività ekonomika (Id-                    Diviżjoni 60 ("Attivitajiet ta' programmar u
     Diviżjoni tan-NACE Rev. 2):                                 xandir")
     Perjodu ta' referenza (disa' xhur):                         12 ta’ Settembru 2013 - 12 ta’ Ġunju 2014
     Għadd ta' sensji jew waqfien ta' attività matul il-                                                      928
     perjodu ta' referenza:
     Numru ta’ benefiċjarji li mistennija jipparteċipaw                                                       928

     1
             ĠU L 347, 20.12.2013, p. 855.
     2
             Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li
             jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li
             jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi
             speċifiċi tal-istatistika (ĠU L 393, 30.12.2006, p. 1).
     3
             Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-
             Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’
             klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-
             serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

MT                                                           2                                                               MT
 ---pagebreak---      fl-azzjonijiet:
     Numru ta’ żgħażagħ fil-mira barra mill-                                                                   0
     edukazzjoni, impjieg jew taħriġ (NEETs):
     Il-baġit għas-servizzi personalizzati (EUR)                                                      8 200 000
     Il-baġit għall-implimentazzjoni tal-FEG4 (EUR)                                                     210 000
     Baġit totali (EUR)                                                                               8 410 000
     Kontribuzzjoni tal-FEG (60 %) (EUR)                                                              5 046 000
     VALUTAZZJONI TAL-APPLIKAZZJONI
     Proċedura
     4.        L-awtoritajiet Griegi ssottomettew l-applikazzjoni EGF/2014/018 GR/Attica
               Broadcasting fi żmien 12-il ġimgħa mid-data li fiha ġew issodisfati l-kriterji ta’
               intervent stabbiliti fl-Art. 4 tar-Regolament tal-FEG, jiġifieri l-4 ta’ Settembru 2014.
               Il-Kummissjoni kkonfermat li rċeviet l-applikazzjoni fi żmien ġimagħtejn mid-data
               ta’ sottomissjoni tal-applikazzjoni, fl-18 ta’ Settembru 2014. Il-Kummissjoni talbet
               informazzjoni addizzjonali mill-awtoritajiet Griegi fl-istess data. L-awtoritajiet
               Griegi pprovdew din l-informazzjoni addizzjonali fi żmien tmien ġimgħat mid-data
               tat-talba, wara estensjoni tad-data tal-iskadenza b’ġimagħtejn fuq it-talba debitament
               iġġustifikata tal-awtoritajiet Griegi. Il-perjodu ta' 12-il ġimgħa mill-wasla tal-
               applikazzjoni kompluta sa meta l-Kummissjoni għandha tiffinalizza l-valutazzjoni
               tagħha tal-konformità tal-applikazzjoni mal-kundizzjonijiet għall-għoti ta’ kontribut
               finanzjarju jiskadi fil-5 ta’ Frar 2015.
     Eliġibbiltà tal-applikazzjoni
     L-intrapriżi u l-benefiċjarji kkonċernati
     5.        L-applikazzjoni tikkonċerna 928 ħaddiema li ngħataw is-sensja5 f’16-il intrapriża6 li
               joperaw fid-diviżjoni 60 ta’ NACE Rev. 2 (Attivitajiet ta’ programmar u xandir) fil-
               livell NUTS 2 tar-reġjun tal-Attika (EL 30).
     Kriterji ta’ intervent
     6.        L-awtoritajiet Griegi ssottomettew l-applikazzjoni skont il-kriterju ta’ intervent tal-
               Artikolu 4(1)(b) tar-Regolament tal-FEG, li jeħtieġ mill-inqas 500 sensja fuq perjodu
               ta’ referenza ta’ disa’ xhur f’intrapriżi li joperaw fl-istess settur ekonomiku definit
               fil-livell tad-diviżjoni NACE Rev. 2 u li jinsabu f’reġjun wieħed jew f’żewġ reġjuni
               kontigwi kif definit fil-livell NUTS 2 fi Stat Membru.
     7.        Il-perjodu ta’ referenza ta’ disa’ xhur jibda fit-12 ta’ Settembru 2013 u għandu sat-
               12 ta’ Ġunju 2014.
     Kalkolu tas-sensji u tal-waqfien tal-attività
     8.        Is-sensji kollha ġew ikkalkolati mid-data tat-terminazzjoni de facto tal-kuntratt tal-
               impjieg jew mal-iskadenza tiegħu.
     Benefiċjarji eliġibbli
     9.        In-numru totali ta’ benefiċjarji eliġibbli huwa ta’ 928.

     4
              Skont ir-raba' paragrafu tal-Artikolu 7 tar-Regolament (UE) Nru 1309/2013.
     5
              Skont it-tifsira tal-Artikolu 3(a) tar-Regolament tal-FEG.
     6
              Għal-lista ta’ intrapriżi kkonċernati u l-għadd ta’ ħaddiema li ngħataw is-sensja f’kull intrapriża ara l-
              Anness.

MT                                                           3                                                             MT
 ---pagebreak---      Rabta bejn l-għoti tas-sensja u l-kriżi finanzjarja u ekonomika globali indirizzata fir-
     Regolament (KE) Nru 546/2009
     10.      Sabiex tiġi stabbilita r-rabta bejn is-sensji u l-kriżi finanzjarja u ekonomika globali
              indirizzati fir-Regolament (KE) Nru 546/2009, il-Greċja targumenta li l-ekonomija
              Griega hija f’reċessjoni profonda għas-sitt sena konsekuttiva (2008-2013). Skont l-
              ELSTAT, l-Awtorità tal-Istatistika Griega, mill-2008, il-PDG tal-Greċja naqas
              b’25,7 punt perċentwali, il-konsum pubbliku naqas b’21 punt perċentwali u l-konsum
              privat naqas bi 32,3 punt perċentwali, filwaqt li l-qgħad żdied b’20,6 punt
              perċentwali. Anki jekk huwa stmat li l-ekonomija Griega ser taqbad it-triq tar-“ritorn
              għat-tkabbir” u l-previżjonijiet għal uħud minn dawn l-indikaturi huma diġà pożittivi
              għall-20147, is-suq tax-xogħol ser ikompli jesperjenza diffikultajiet fil-futur qrib.
     11.      Sabiex jindirizza l-kwistjoni tal-ħlasijiet tad-dejn barrani, fl-2008, il-gvern Grieg ħa
              miżuri xejn popolari, bħaż-żieda tad-dħul mit-taxxi, ir-razzjonalizzazzjoni tan-nefqa
              pubblika u t-tnaqqis tas-salarji tal-impjegati fis-settur pubbliku. Il-pagi fis-settur
              privat bdew jitnaqqsu wkoll f’tentattiv li tiżdied il-kompetittività tal-ekonomija
              Griega. Sa mill-2008, eluf ta’ intrapriżi waqqfu l-attivitajiet tagħhom u għalqu, u dan
              wassal biex ingħataw is-sensji lill-ħaddiema tagħhom u eluf ta’ persuni li kienu
              jaħdmu għal rashom waqqfu l-attivitajiet tagħhom, b’dan kollu jikkontribwixxi għal
              żieda qawwija fil-qgħad. Effett immedjat tad-dħul imnaqqas kien tnaqqis fil-konsum
              privat - speċjalment ta’ oġġetti mhux essenzjali.
     12.      Fl-2009, it-tnaqqis fil-konsum tal-unitajiet domestiċi fil-Greċja segwa l-istess xejra
              negattiva bħal fl-UE-27. Fl-2010 u l-2011, kien hemm irkupru fil-konsum tal-
              unitajiet domestiċi fil-livell tal-UE-27 segwit minn tnaqqis fl-2012. Il-konsum tal-
              unitajiet domestiċi fil-Greċja ilu jonqos mill-bidu tal-kriżi finanzjarja u ekonomika u
              ċ-ċifri komplew sejrin lura kull sena.
           Konsum tal-unitajiet domestiċi (% tal-bidla meta mqabbel mas-sena ta’ qabel)

                                     2008            2009            2010            2011            2012
              UE-27                   0,44           -1,67           1,04            0,26           -0,74
              Il-Greċja               4,67           -1,91           -6,39          -7,91           -9,07
              Sors: Eurostat.
     13.      Skont ir-rapport tal-ELSTAT dwar id-dħul tal-familji u l-kundizzjonijiet tal-għajxien,
              23 % tal-Griegi kienu taħt il-livell limitu tal-faqar8 fl-2012.
     14.      Skont studju riċenti9 minn INE-GSEE10, li ġie ppubblikat f’Lulju 2014, tlieta minn
              kull erba’ ħaddiema jew impjegati qalu li l-livell tad-dħul tagħhom naqas fl-2014
              meta mqabbel mas-sena ta’ qabel minħabba tnaqqis fis-salarji. Barra minn hekk,
              38 % ta’ dawk li wieġbu kienu jemmnu li s-salarji tagħhom ser jerġgħu jonqsu fit-
              tliet xhur li ġejjin. Il-maġġoranza ta’ dawk li wieġbu naqqsu l-ispejjeż tagħhom kif
              xieraq, b’mod partikolari l-baġit għal oġġetti mhux essenzjali bħal rivisti u gazzetti.
     15.      Sal-lum, is-settur tal-attivitajiet ta' programmar u xandir ma kienx is-suġġett ta'
              applikazzjoni tal-FEG.

     7
            http://ec.europa.eu/economy_finance/eu/forecasts/2014_autumn_forecast_mt.htm
     8
            Fil-Greċja, is-soll tal-faqar huwa ta’ EUR 5 708 fis-sena għal kull persuna (għal individwi) u
            EUR 11 986 għal unitajiet domestiċi magħmulin minn żewġ adulti u żewġt itfal sa 14-il sena.
     9
            http://www.inegsee.gr/wp-content/uploads/2014/07/Symperasmata.pdf
     10
            L-Istitut tax-Xogħol tal-Konfederazzjoni Ġenerali Griega tax-Xogħol.

MT                                                    4                                                      MT
 ---pagebreak---      Avvenimenti li wasslu għas-sensji u l-waqfien tal-attività
     16.      Skont l-awtoritajiet Griegi, l-avvenimenti li wasslu għas-sensji kienu primarjament
              tnejn: (1) it-tnaqqis fid-dħul disponibbli tal-unitajiet domestiċi – minħabba ż-żieda
              fil-piż tat-taxxa, it-tnaqqis fis-salarji (tal-impjegati kemm fis-settur pubbliku kif ukoll
              fis-settur privat) u ż-żieda fil-qgħad ― li rriżulta fi tnaqqis qawwi tal-poter tal-
              akkwist u l-ħtieġa li jiġi prijoritizzat l-infiq filwaqt li jitnaqqas il-konsum ta’ dawk li
              huma meqjusin bħala oġġetti mhux essenzjali għall-ħajja ta’ kuljum; (2) it-tnaqqis
              drastiku tas-self lil intrapriżi u individwi minħabba n-nuqqas ta’ flus kontanti fil-
              banek Griegi. Skont il-Bank tal-Greċja, ir-rata ta’ tkabbir annwali għas-self mogħti
              lill-unitajiet domestiċi u l-intrapriżi (minbarra intrapriżi finanzjarji) ilha negattiva
              mill-2010 minħabba n-nuqqas ta’ flus kontanti fil-banek Griegi11.
     17.      Matul is-snin 2009-2012, il-kumpaniji li kienu joperaw fis-settur tal-midja tal-
              massa12 waqqfu l-attivitajiet tagħhom jew inkella naqqsu s-salarji tal-impjegati
              tagħhom13. F’dan il-kuntest, il-kumpaniji fis-settur tal-midja tal-massa qegħdin juru
              tnaqqis fid-dħul tagħhom, hekk kif l-infiq fuq ir-reklamar, li huwa wieħed mis-sorsi
              bażiċi tad-dħul tagħhom, naqas drastikament: fl-2012, l-infiq fuq ir-reklamar fil-
              midja tal-massa laħaq is-somma ta’ EUR 1,14 biljun, filwaqt li fl-2008 kien għadu
              ta’ EUR 2,67 biljun, jiġifieri kien hemm tnaqqis ta’ 57%14.
     18.      B’riżultat ta’ dan, il-kumpaniji ta’ kull tip u kategorija fis-settur tal-midja tal-massa
              bdew jiffaċċjaw problemi serji biex iħallsu l-obbligazzjonijiet tagħhom. Il-bilanċ tal-
              ħlasijiet juri li l-obbligazzjonijiet totali tal-kumpaniji fis-settur tal-midja tal-massa
              kienu jammontaw għal aktar minn € 3,2 biljun matul l-2010 u l-2011, b’50%
              minnhom ikunu obbligazzjonijiet għal perjodu ta’ żmien qasir15.
     19.      F’dan il-qafas, il-kumpaniji tal-programmar u xandir iltaqgħu ma’ problemi serji
              f’termini tal-vijabbiltà, hekk kif l-elementi tal-finanzjament u l-prestazzjoni tagħhom
              marru mill-ħażin għall-agħar matul il-perjodu tal-kriżi. It-tabella ta’ hawn taħt
              tippreżenta l-evoluzzjoni tal-fatturat tal-kumpaniji tax-xandir u turi x-xejriet kostanti
              ’l isfel fl-aħħar snin: l-indiċi tal-fatturat tal-intrapriżi fis-settur tal-ipprogrammar u x-
              xandir (div. 60) naqas b’aktar minn 40% matul l-aħħar tliet snin (2010-2013).
              Tabella 1: Evoluzzjoni tal-indiċi tal-fatturat fil-kumpaniji tax-xandir (div. 60
              NACE rev. 2), fil-Greċja 2010-2014
                                                                                       BIDLA
                                          2010      2011      2012      2013                       2014*
                                                                                       2010-13
     div. 60:
     Programmar u xandir                   100,0      73,0      61,0      56,2             -43,8    57,7
     (sena bażi:2010=100)
              * Stima
     20.      In-nuqqas ta’ likwidità bħala effett sekondarju tar-riċessjoni tal-ekonomija Griega
              żied mad-diffikultajiet tal-intrapriżi fis-settur tal-ipprogrammar u x-xandir.
     21.      L-opportunitajiet ġodda ta' midja fuq l-internet, li kulma jmur qed jilħqu għadd
              dejjem ikbar ta' persuni, wasslu għal tnaqqis sinifikanti fid-dħul mir-riklamar (34,3 %

     11
            http://www.bankofgreece.gr/BogEkdoseis/Summary_Annrep2013.pdf
     12
            Ara wkoll l-applikazzjoni tal-FEG EGF/2014/015 GR/Publishing activities.
     13
            http://www.efsyn.gr/?p=5033
     14
            http://www.3comma14.gr/pi/?survey=16005
     15
            http://www.efsyn.gr/?p=5033

MT                                                      5                                                     MT
 ---pagebreak---              16
               tul il-perjodu 2008–2011) tal-kumpaniji tax-xandir. It-tnaqqis kontinwu fid-dħul
             tal-konsumaturi Griegi wassal għal tibdil fl-attitudni u d-drawwiet tal-konsum
             tagħhom, u b'hekk id-domanda għar-riklami niżlet b'mod sinifikanti. B'dan it-tnaqqis,
             flimkien man-nuqqas ta' fluss tal-flus, sar impossibbli li l-kumpaniji jipproduċu
             programmi ġodda, u dan eventwalment wassal għat-tnaqqis korrispondenti fl-impjieg
             fis-settur, b'niżla ta' 29,3% tul il-perjodu 2010-13.17
     L-impatt mistenni tas-sensji fir-rigward tal-ekonomija lokali, reġjonali jew nazzjonali u l-
     impjiegi
     22.     Is-sensji jħallu impatt negattiv sinifikanti fuq l-ekonomija lokali, reġjonali u
             nazzjonali. L-għadd ta’ persuni qiegħda fil-Greċja matul il-perjodu 2008-2013 żdied
             b’erba’ darbiet.
     Rata tal-qgħad

             Sors: Eurostat18
     23.     Mill-banda l-oħra, ir-rata tal-qgħad fir-reġjun tal-Attika fl-ewwel kwart tal-2014
             kienet ta’ 28% (filwaqt li l-medja għall-Greċja hija ta’ 27,8%)19. Dan ir-reġjun
             jikkontribwixxi bi 43% għall-PDG Grieg (għalhekk, il-kriżi mġarrba mill-intrapriżi
             fir-reġjun taffettwa l-ekonomija Griega kollha kemm hi). Dan jammonta wkoll għall-
             akbar sehem ta’ persuni qiegħda fil-Greċja meta mqabbel mat-tnax-il reġjuni l-oħra,
             fatt li jaffettwa b’mod negattiv il-pożizzjoni tal-forza tax-xogħol fl-Attika.
     24.     Barra minn hekk, instab li l-biċċa l-kbira tal-intrapriżi fiż-żona usa’ ta’ Ateni qegħdin
             jiffaċċjaw problemi ta’ vijabbiltà komuni. F'dan il-kuntest, huwa ovvju li s-sensji fl-
             intrapriżi tal-ipprogrammar u x-xandir kienu ta’ piż żejjed għal reġjun li diġà kien
             intlaqat ħażin mill-konsegwenzi negattivi tal-kriżi.

     16
            http://www.3comma14.gr/pi/?survey=12106
     17
            L-Awtorità Statistika Griega. Dejta pproċessata minn INE GSEE (L-Istitut Grieg tax-Xogħol).
     18
            Code tsdec450
     19
            Sors: L-Awtorità tal-Istatistika Griega, stħarriġ dwar il-Forza tax-Xogħol, dejta tal-ewwel kwart.

MT                                                         6                                                     MT
 ---pagebreak---      Benefiċjarji fil-mira u azzjonijiet proposti
     Benefiċjarji fil-mira
     25.      L-għadd stmat ta’ ħaddiema fil-mira li mistennija jipparteċipaw fil-miżuri huwa ta’
              928. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età
              huwa kif ġej:
                                       Kategorija               Għadd ta' benefiċjarji
                       Sess:              Irġiel:                    521     (56,14 %)
                                          Nisa:                      407     (43,86 %)
                       Ċittadinanza:      Ċittadini tal-UE:          926     (99,78 %)
                                          Mhux ċittadini tal-           2    (00,22 %)
                                          UE:
                       Grupp ta’ età:     15-24 sena:                  12     (1,29 %)
                                          25-29 sena:                  78     (8,40 %)
                                          30-54 sena:                814     (87,72 %)
                                          55-64 sena:                  22     (2,37 %)
                                          aktar minn 64 sena:           2     (0,22 %)

     Eliġibbiltà tal-azzjonijiet proposti
     26.      Is-servizzi personalizzati li għandhom jiġu pprovduti lill-ħaddiema li ngħataw is-
              sensja jikkonsistu mill-azzjonijiet li ġejjin:
              Gwida okkupazzjonali: Din il-miżura ta’ akkumpanjament, li sejra tkun offruta lill-
              parteċipanti kollha, tkopri l-istadji li ġejjin:
                    1 Ir-reġistrazzjoni u l-investigazzjoni tal-ħtiġijiet. L-ewwel miżura
                    pprovduta lill-parteċipanti kollha tinkludi r-reġistrazzjoni tad-dejta u l-
                    identifikazzjoni tal-ħtiġijiet – personali, professjonali, soċjali, kif ukoll l-għoti
                    ta’ informazzjoni dwar is-servizzi disponibbli u l-programmi ta’ taħriġ u dwar
                    ir-rekwiżiti tat-taħriġ u l-ħiliet.
                    2 Dokument okkupazzjonali u personali. Dan hu maħsub biex jgħin lill-
                    ħaddiema jidentifikaw il-ħiliet tagħhom u l-opportunitajiet relatati mal-interessi
                    tagħhom, u biex jistabbilixxu pjan realistiku għall-karriera tagħhom. Il-
                    valutazzjoni tal-ħiliet tinvolvi konsulenza intensiva u personalizzata, strutturata
                    bħala mogħdija li tikkonsisti f’bosta stadji li fihom il-ħaddiem u dawk li
                    jipprovdu l-pariri jaħdmu fuq kwistjoni (eż. opportunitajiet, interessi, analiżi
                    tal-motivazzjonijiet u l-aspettattivi, l-ostakoli, eċċ.). Wara dawn il-
                    valutazzjonijiet, jitfassal dokument personali u okkupazzjonali, li jistabbilixxi
                    sommarju tal-ħiliet tal-parteċipant, il-proġett individwali tiegħu/tagħha u pjan
                    ta’ azzjoni.
                    3 Proċedura tal-iżvilupp okkupazzjonali u personali. Din tinkludi: (1) id-
                    definizzjoni tal-miri professjonali flimkien mal-attivitajiet ta’ tiftix ta' impjieg;
                    (2) id-determinazzjoni u l-evalwazzjoni tas-sorsi tal-opportunitajiet ta’
                    impjiegi; (3) il-modi possibbli għas-sottomissjoni ta’ kandidatura għal
                    pożizzjoni; (4) il-kitba ta’ CV u ittra ta’ akkumpanjament; (5) it-tħejjija għal

MT                                                      7                                                   MT
 ---pagebreak---                    intervista; (6) l-għoti ta’ għarfien bażiku dwar is-suq tax-xogħol u dwar
                   kwistjonijiet istituzzjonali, okkupazzjonali, kummerċjali u legali.
                   4 It-twettiq tal-pjan ta’ azzjoni individwali. Il-konsulenti ser jakkumpanjaw
                   ukoll lill-ħaddiema matul l-implimentazzjoni tal-mogħdijiet tat-taħriġ tagħhom
                   u tal-pjanijiet individwali ta’ reintegrazzjoni fid-dinja tax-xogħol. Il-
                   parteċipanti li huma interessati li jiftħu negozju sejrin jirċievu appoġġ ġenerali
                   u konsulenza fl-intraprenditorija fil-qafas tal-miżura tal-gwida okkupazzjonali.
                   5 Monitoraġġ. Dan jipprovdi segwitu tal-parteċipanti matul is-sitt xhur wara t-
                   tmiem tal-implimentazzjoni tal-miżuri.
             It-taħriġ, it-taħriġ mill-ġdid u t-taħriġ vokazzjonali. Din il-miżura tikkonsisti fl-għoti
             ta’ korsijiet ta’ taħriġ vokazzjonali lill-ħaddiema, li jikkorrespondu għall-ħtiġijiet
             tagħhom, kif identifikati matul l-attività ta’ konsulenza okkupazzjonali, u f’oqsma u
             setturi bi prospetti ta’ żvilupp tajbin u li jikkorrespondu għall-ħtiġijiet rikonoxxuti
             fis-suq tax-xogħol. Ser jiġu pprovduti żewġ tipi ta’ taħriġ: programmi ta’ taħriġ
             vokazzjonali kontinwu, kif ukoll programmi edukattivi jew taħriġ speċjalizzat.
             Sussidju għall-ħaddiema li jaħdmu għal rashom. Il-ħaddiema li jiftħu n-negozju
             tagħhom se jirċievu sa EUR 15 000 li jagħmlu tajjeb għall-ispejjeż tal-bidu. Fil-
             Greċja, waħda mid-diffikultajiet ewlenin li jaffaċċjaw l-imprendituri meta jiftħu
             negozju hija l-aċċess għal finanzjament. Il-banek, minħabba n-nuqqas ta’ flus, jiċħdu
             l-maġġoranza ta’ talbiet għal self. Din il-miżura għandha l-għan li tippromwovi l-
             intraprenditorija permezz ta’ dan l-appoġġ finanzjarju.
             Benefiċċju għat-tiftix ta' xogħol u benefiċċju għat-taħriġ. Biex jiġu koperti l-ispejjeż
             imġarrbin meta jieħdu sehem fil-miżura ta’ gwida okkupazzjonali, il-benefiċjarji
             sejrin jirċievu EUR 50 għal kull jum ta’ parteċipazzjoni. Waqt it-taħriġ, il-benefiċċju
             sejjer ikun ta’ EUR 6 fis-siegħa.
             Benefiċċju għall-mobbiltà. Dawk il-ħaddiema li jaċċettaw impjieg li jinvolvi tibdil ta'
             residenza se jirċievu somma f'daqqa ta' EUR 2 000 biex ikopru n-nefqa meħtieġa.
     27.     L-azzjonijiet proposti, deskritti hawnhekk, jikkostitwixxu miżuri attivi fis-suq tax-
             xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG.
             Dawn l-azzjonijiet ma għandhomx jissostitwixxu miżuri passivi ta’ protezzjoni
             soċjali.
     28.     L-awtoritajiet Griegi pprovdew l-informazzjoni meħtieġa dwar l-azzjonijiet li huma
             obbligatorji għall-intrapiżi kkonċernati permezz tal-liġi nazzjonali jew skont
             ftehimiet kollettivi. Ikkonfermaw li kontribuzzjoni finanzjarja mill-FEG mhux sejra
             tieħu post azzjonijiet bħal dawn.
     Baġit stmat
     29.     L-ispejjeż totali stmati huma EUR 8 410 000, li jinkludu n-nefqa għal servizzi
             personalizzati ta’ EUR 8 200 000 u n-nefqa għall-attivitajiet ta’ tħejjija,
             amministrazzjoni, informazzjoni u pubbliċità, kontroll u rapportar ta’ EUR 210 000.
     30.     Il-kontribuzzjoni finanzjarja totali mitluba mill-FEG hija ta’ EUR 5 046 000 (60 %
             tal-ispejjeż totali).

MT                                                  8                                                     MT
 ---pagebreak---                                                            Numru stmat      Spiża stmata      Spejjeż totali
                         Azzjonijiet                            ta’           għal kull          stmati
                                                           parteċipanti   parteċipant(EUR)       (EUR)
     Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)
     (Konsulenza okkupazzjonali)                               928             1 250               1 160 000

     Taħriġ vokazzjonali                                       640             2 400               1 536 000

                                                               288             4 000               1 152 000
     Taħriġ/edukazzjoni speċjalizzat(a)

     (Sussidju għall-ħaddiema li jaħdmu għal                   120             15 000              1 800 000
     rashom)

                                        Subtotal (a):                                          5 648 000;
                   Perċentwal tal-pakkett ta’ servizzi                    –
                                                                                                   (68,88 %)
                                      personalizzati
     Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

     Benefiċċji għal meta wieħed ikun qed ifittex              928             1 250               1 160 000
     impjieg

     Benefiċċji għat-taħriġ                                    640             1 800               1 152 000

                                                               120             2 000               240 000
     Benefiċċji għall-mobilità

                                        Subtotal (b):                                          2 552 000;
                   Perċentwal tal-pakkett ta’ servizzi                    –                        (31,12 %)
                                      personalizzati:
     Azzjonijiet skont l-Artikolu 7(4) tar-Regolament tal-FEG
        1. Attivitajiet ta’ tħejjija                                      –                         40 000
        2. Amministrazzjoni                                               –                         40 000
        3. Informazzjoni u pubbliċità                                     –                        100 000
        4. Kontroll u rapportar                                           –                         30 000
                                          Subtotal (c):                   –                        210 000;
                         Perċentwal tal-ispejjeż totali:                                           (2,50 %)
     Spejjeż totali (a + b + c):                                          –                        8 410 000
     Kontribuzzjoni tal-FEG (60 % tal-ispejjeż                            –                        5 046 000
     totali)

     31.       L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-
               Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-

MT                                                         9                                                   MT
 ---pagebreak---              pakkett ikkoordinat ta’ servizzi personalizzati. L-awtoritajiet Griegi kkonfermaw li
             dawn l-azzjonijiet jiddependu mill-parteċipazzjoni attiva tal-benefiċjarji fil-mira fl-
             attivitajiet ta’ tiftix ta’ impjieg jew taħriġ.
     32.     L-awtoritajiet Griegi kkonfermaw li l-ispejjeż tal-investimenti għall-ħaddiema li
             jaħdmu għal rashom, il-ftuħ ta’ negozji u l-akkwiżizzjoni minn impjegati mhumiex
             ser jaqbżu l-EUR 15 000 għal kull benefiċjarju.
     Perjodu ta’ eliġibbiltà tan-nefqa
     33.     L-awtoritajiet Griegi bdew jipprovdu s-servizzi personalizzati lill-benefiċjarji fil-
             mira fit-28 ta’ Novembru 2014. Għalhekk, in-nefqa fuq l-azzjonijiet imsemmija fil-
             punt 26 għandha tkun eliġibbli għal kontribuzzjoni finanzjarja mill-FEG mit-
             28 ta’ Novembru 2014 sat-28 ta’ Novembru 2016.
     34.     L-awtoritajiet Griegi bdew iġarrbu n-nefqa amministrattiva sabiex jimplimentaw il-
             FEG fit-3 ta’ Novembru 2014. Għaldaqstant, in-nefqa għall-attivitajiet ta’ tħejjija,
             amministrazzjoni, informazzjoni u pubbliċità, kontroll u rapportar għandha tkun
             eliġibbli għal kontribuzzjoni finanzjarja mill-FEG mit-3 ta’ Novembru 2014 sat-
             28 ta’ Mejju 2017.
     Kumplimentarjetà ma’ azzjonijiet iffinanzjati minn fondi nazzjonali jew tal-Unjoni
     35.     Is-sors ta’ prefinanzjament jew kofinanzjament nazzjonali huwa l-Programm ta’
             Investiment Pubbliku tal-Ministeru tal-Iżvilupp Grieg.
     36.     L-awtoritajiet Griegi kkonfermaw li l-miżuri deskritti hawn fuq li jirċievu
             kontribuzzjoni finanzjarja mill-FEG mhumiex sejrin jirċievu wkoll kontribuzzjoni
             finanzjarja minn strumenti finanzjarji oħrajn tal-Unjoni.
     Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-
     imsieħba soċjali kif ukoll l-awtoritajiet lokali u reġjonali
     37.     L-awtoritajiet Griegi indikaw li l-pakkett ikkoordinat ta’ servizzi personalizzati
             tfassal b’konsultazzjoni mar-rappreżentanti tal-benefiċjarji fil-mira (l-Unjin tal-
             Ġurnalisti tal-Gazzetti li Joħorġu ta’ Kuljum f’Ateni (ΕΣΗΕΑ), l-Unjin tal-Impjegati
             tal-Gazzetti li Joħorġu ta’ Kuljum f’Ateni (ΕΠΗΕΑ)) u l-Istitut tax-Xogħol GSEE).
             Fis-17 ta’ Ġunju 2014, huma bagħtu ittra lill-Ministru u lid-Deputat Ministru tax-
             Xogħol b’informazzjoni dwar il-kriżi prevalenti fis-settur kollu tal-midja bħala
             riżultat tar-riċessjoni ekonomika fil-pajjiż, ir-rapportar dwar in-numru kbir ħafna ta’
             kumpaniji li joperaw fis-settur tal-midja li kienu qegħdin iwaqqfu l-attivitajiet
             tagħhom, it-tnaqqis tas-salarji tal-impjegati tagħhom, it-tkeċċija tal-ħaddiema, eċċ. u
             li fiha talbu lill-awtoritajiet sabiex jivverifikaw l-eliġibbiltà ta’ applikazzjoni
             potenzjali għall-FEG. Fis-27 ta’ Ġunju 2014 saru l-arranġamenti għall-ewwel laqgħa
             bejn l-awtorità maniġerjali tal-FEG fil-Greċja (EYSEKT) u r-rappreżentanti ta’
             ΕΣΗΕΑ, ΕΠΗΕΑ u tal-Istitut tax-Xogħol tal-GSEE. Fil-31 ta’ Lulju 2014 saret it-
             tieni laqgħa, li għaliha attendew rappreżentanti tal-Awtorità għall-Koordinazzjoni u
             l-Monitoraġġ tal-FSE (EYSEKT), rappreżentanti ta’ ΕΣΗΕΑ, ΕΠΗΕΑ u tal-Istitut
             tax-Xogħol tal-GSEE u rappreżentanti tal-ħaddiema. F’din il-laqgħa, ir-
             rappreżentanti tal-ħaddiema taw dejta ddettaljata dwar il-każ potenzjali u r-
             rappreżentanti minn ΕΣΗΕΑ, ΕΠΗΕΑ u l-Istitut tax-Xogħol tal-GSEE impenjaw
             ruħhom li jinformaw lill-ħaddiema kollha dwar it-talba għal finanzjament mill-Fond
             Ewropew ta’ Aġġustament għall-Globalizzazzjoni. Wara kien imiss li l-parteċipanti
             kollha jiddiskutu d-disinn tal-azzjonijiet individwalizzati proposti għall-benefiċjarji.

MT                                                 10                                                   MT
 ---pagebreak---      38.     Il-proposti tar-rappreżentanti tal-impjegati tressqu abbażi tal-ħtiġijiet tagħhom, kif
             ukoll abbażi tal-pożizzjoni tal-imsieħba soċjali – abbażi tal-ħtiġijiet u l-
             partikolaritajiet tas-suq tax-xogħol lokali.
     39.     L-EYSEKT ikkooperat mal-partijiet kollha involuti fuq id-disinn tal-azzjonijiet
             individwalizzati proposti għall-benefiċjarji.
     Sistemi ta' ġestjoni u kontroll
     40.     L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika
             r-responsabbiltajiet tal-korpi involuti. Il-Greċja nnotifikat lill-Kummissjoni li l-
             kontribuzzjoni finanzjarja sejra tiġi ġestita u kkontrollata mill-istess korpi li jmexxu
             u jikkontrollaw il-finanzjament tal-Fond Soċjali Ewropew (FSE) fil-Greċja. L-
             Awtorità għall-Koordinazzjoni u l-Monitoraġġ tal-Azzjonijiet tal-FSE (EYSEKT) ser
             taġixxi bħala awtorità maniġerjali, l-EDEL (il-Kumitat tal-Awditjar Fiskali) bħala l-
             awtorità tal-awditjar u s-Servizz tal-Awtorità tal-Pagamenti Speċjali bħala l-awtorità
             taċ-ċertifikazzjoni.
     Impenji pprovduti mill-Istat Membru kkonċernat
     41.     L-awtoritajiet Griegi pprovdew il-garanziji kollha meħtieġa rigward dawn li ġejjin:
             –      il-prinċipji ta’ ugwaljanza fit-trattament u nondiskriminazzjoni sejrin jiġu
                    rrispettati fl-aċċess għall-azzjonijiet proposti u fl-implimentazzjoni tagħhom;
             –      ir-rekwiżiti stabbiliti fil-leġiżlazzjoni nazzjonali u tal-UE dwar għotjiet ta’
                    sensja kollettivi ġew issodisfati;
             –      meta l-intrapriżi li jkunu taw is-sensja jkunu komplew bl-attivitajiet tagħhom
                    wara t-tkeċċijiet, huma jkunu kkonformaw mal-obbligi legali tagħhom li
                    jirregolaw l-għotjiet tas-sensja u jkunu pprovdew għall-ħaddiema tagħhom kif
                    xieraq;
             –      l-azzjonijiet proposti se jipprovdi appoġġ għall-ħaddiema individwali u mhux
                    se jintużaw għar-ristrutturar ta’ kumpaniji jew setturi;
             –      l-azzjonijiet proposti mhux ser jirċievu appoġġ finanzjarju minn fondi jew
                    strumenti finanzjarji oħrajn tal-Unjoni u kwalunkwe finanzjament doppju ser
                    jiġi evitat;
             –      l-azzjonijiet proposti sejrin ikunu kumplimentari ma’ azzjonijiet iffinanzjati
                    mill-Fondi Strutturali;
             –      il-kontribuzzjoni finanzjarja mill-FEG sejra tikkonforma              mar-regoli
                    proċedurali u materjali tal-Unjoni dwar l-għajnuna mill-Istat.
     IMPLIKAZZJONI BAĠITARJA
     Proposta baġitarja
     42.     Il-FEG ma għandux jaqbeż ammont annwali massimu ta’ EUR 150 miljun (prezzijiet
             tal-2011), kif stipulat fl-Artikolu 12 tar-Regolament tal-Kunsill (UE, Euratom)
             Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali
             għas-snin 2014-202020.
     43.     Wara li studjat l-applikazzjoni fir-rigward tal-kundizzjonijiet stabbiliti fl-
             Artikolu 13(1) tar-Regolament tal-FEG, u wara li qieset in-numru ta’ benefiċjarji fil-
             mira, l-azzjonijiet proposti u l-ispejjeż stmati, il-Kummissjoni tipproponi li jiġi

     20
            ĠU L 347, 20.12.2013, p. 884.

MT                                                 11                                                   MT
 ---pagebreak---               mmobilizzat il-FEG għall-ammont ta’ EUR 5 046 000, li jirrappreżenta 60 % tal-
              ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja
              għall-applikazzjoni.
     44.      Id-deċiżjoni proposta ta’ mobilizzazzjoni tal-FEG se tittieħed b’mod konġunt mill-
              Parlament Ewropew u mill-Kunsill, kif stabbilit fil-punt 13 tal-Ftehim
              Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-
              Kummissjoni dwar id-dixxiplina baġitarja, dwar il-kooperazzjoni fi kwistjonijiet
              baġitarji u dwar ġestjoni finanzjarja tajba21.
     Atti relatati
     45.      Filwaqt li tippreżenta din il-proposta għal deċiżjoni biex jiġi mobilizzat il-FEG, il-
              Kummissjoni sejra tippreżenta proposta lill-Parlament Ewropew u lill-Kunsill għal
              trasferiment ta’ ammont ta’ EUR 5 046 000 fl-intestatura baġitarja relevanti.
     46.      Fl-istess waqt li tadotta l-proposta għal deċiżjoni biex timmobilizza l-FEG, il-
              Kummissjoni sejra tadotta deċiżjoni dwar kontribuzzjoni finanzjarja, permezz ta' att
              ta' implimentazzjoni, li għandu jidħol fis-seħħ fid-data li fiha l-Parlament Ewropew u
              l-Kunsill jadottaw id-deċiżjoni biex jiġi mobilizzat il-FEG.

     21
            ĠU C 373, 20.12.2013, p. 1.

MT                                                   12                                                    MT
 ---pagebreak---                                                     Proposta għal

                  DEĊIŻJONI TAL-PARLAMENT EWROPEW U TAL-KUNSILL

                 dwar il-mobilizzazzjoni tal-Fond Ewropew ta’ Aġġustament għall-
               Globalizzazzjoni(applikazzjoni EGF/2014/018 GR/Attica Broadcasting)

     IL-PARLAMENT EWROPEW U L-KUNSILL TAL-UNJONI EWROPEA,
     Wara li kkunsidraw it-Trattat dwar il-Funzjonament tal-Unjoni Ewropea,
     Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill
     tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni
     (2014-2020) u li jħassar ir-Regolament (KE) Nru 1927/200622, u b’mod partikolari l-
     Artikolu 15(4) tiegħu,
     Wara li kkunsidraw l-Ftehim Interistituzzjonali tat-2 ta’ Diċembru 2013 bejn il-Parlament
     Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni
     f’materji baġitarji u dwar ġestjoni finanzjarja tajba23, u b’mod partikolari l-punt 13 tiegħu,
     Wara li kkunsidraw il-proposta mill-Kummissjoni Ewropea,
     Billi:
     (1)      Il-Fond Ewropew ta’ Aġġustament għall-Globalizzazzjoni (FEG) ġie stabbilit sabiex
              jipprovdi appoġġ għall-ħaddiema li ngħataw is-sensja u għall-persuni li kienu jaħdmu
              għal rashom u kellhom iwaqqfu l-attività tagħhom bħala riżultat tal-bidliet strutturali
              kbar fix-xejriet tal-kummerċ dinji minħabba l-globalizzazzjoni, b’riżultat ta’
              kontinwazzjoni tal-kriżi ekonomika u finanzjarja globali indirizzata fir-Regolament
              (KE) Nru 546/2009 tal-Parlament Ewropew u tal-Kunsill24, jew bħala riżultat ta’ kriżi
              finanzjarja u ekonomika globali ġdida u biex jassistihom fir-reintegrazzjoni tagħhom
              fis-suq tax-xogħol.
     (2)      Il-FEG ma għandux jaqbeż ammont annwali massimu ta’ EUR 150 miljun (prezzijiet
              tal-2011), kif stabbilit fl-Artikolu 12 tar-Regolament tal-Kunsill (UE, Euratom)
              Nru 1311/201325.
     (3)      Fl-4 ta’ Settembru 2014, il-Greċja ssottomettiet applikazzjoni għall-mobilizzazzjoni
              tal-FEG26, fir-rigward tas-sensji f’16 intrapriża li joperaw fid-diviżjoni 60 ta’ NACE
              Rev. 2 (attivitajiet ta’ programmar u xandir)27 fil-livell NUTS 2 fir-reġjun tal-Attika
              (EL 30) fil-Greċja. Din ġiet issupplimentata b'informazzjoni addizzjonali skont l-
              Artikolu 8(3) tar-Regolament (UE) Nru 1309/2013. L-applikazzjoni hija konformi
              mar-rekwiżiti għad-determinazzjoni ta’ kontribuzzjoni finanzjarja mill-FEG

     22
              ĠU L 347, 20.12.2013, p. 855.
     23
              ĠU C 373, 20.12.2013, p. 1.
     24
              ĠU L 167, 29.6.2009, p. 26.
     25
              Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas
              finanzjarju pluriennali għas-snin 2014-2020 (ĠU L 347, 20.12.2013, p. 884).
     26
              Skont it-tifsira tal-Artikolu 3(a) tar-Regolament tal-FEG.
     27
              Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li
              jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li
              jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi
              speċifiċi tal-istatistika (ĠU L 393, 30.12.2006, p. 1).

MT                                                         13                                                          MT
 ---pagebreak---             b’konformità mal-Artikolu 13 tar-Regolament (UE) Nru 1309/2013. Għalhekk, il-
            Kummissjoni pproponiet li timmobilizza ammont ta’ EUR 5 046 000.
     (4)    Għalhekk, il-FEG għandu jiġi mobilizzat sabiex jipprovdi kontribuzzjoni finanzjarja
            għall-applikazzjoni mressqa mill-Greċja,
     ADOTTAW DIN ID-DEĊIŻJONI:

                                               Artikolu 1
     Għall-baġit ġenerali tal-Unjoni Ewropea għas-sena finanzjarja 2015, il-FEG għandu jiġi
     mobilizzat sabiex jipprovdi s-somma ta’ EUR 5 046 000 f’approprjazzjonijiet ta’ impenn u
     pagament.

                                               Artikolu 2
     Din id-Deċiżjoni għandha tidħol fis-seħħ fil-jum tal-adozzjoni tagħha.
     Magħmul fi Brussell,

     Għall-Parlament Ewropew                     Għall-Kunsill
     Il-President                                Il-President

MT                                                14                                              MT
 ---documentbreak---                            IL-KUMMISSJONI
                           EWROPEA

                                                 Brussell, 3.2.2015
                                                 COM(2015) 37 final

                                                 ANNEX 1

                                        ANNESS

                                          tal-

     Proposta għal DEĊIŻJONI TAL-PARLAMENT EWROPEW U TAL-KUNSILL

     dwar il-mobilizzazzjoni tal-Fond Ewropew ta’ Aġġustament għall-Globalizzazzjoni
                   (applikazzjoni EGF/2014/018 GR/Attica Broadcasting)

MT                                                                                     MT
 ---pagebreak---                               Intrapriżi u għadd ta' sensji
     ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                          96
     ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                                    6
     N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                            18
     S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ                 2
     SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ
                                                                              6
     ΕΤΑΙΡΕΙΑ
     ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ                                        83
     ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ
                                                                          16
     ΕΤΑΙΡΕΙΑ
     ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ
                                                                          30
     ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ
     ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ,
                                                                              7
     ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ
     ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                                 584
     ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9
                                                                              5
     ΑΝΩΝΥΜΗ ΕΤΑΙΡΕΙΑ
     ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                                     23
     ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ
                                                                          13
     ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ
     ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ                       3
     STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                           7
     ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ
                                                                          29
     ΠΡΟΓΡΑΜΜΑΤΩΝ
     Għadd totali ta' intrapriżi: 16         Għadd totali ta' sensji:   928

MT                                                                                MT